钦定古今图书集成/明伦汇编/交谊典/第084卷 > 抱朴子 > 《行品》
## 钦定古今图书集成/明伦汇编/交谊典/第084卷 > 抱朴子 > 《行品》

《抱朴子》曰：“拟元黄之覆载，扬明并以表微，文彪昺而
备体，澄独见以入神者，圣人也。禀高亮之纯粹，抗峻
标以邀俗，虚灵机以如愚，不贰过而谄黩者，贤人也。
居寂寥之无为，蹈修直而执平者，道人也。尽蒸尝于
存亡，保发肤以扬名者，孝人也。垂恻隐于有生，恒恕
己以接物者，仁人也。端身命以殉国，经险难而一节”
者，忠人也。觌微理于难觉，料倚伏于将来者，明人也。
量理乱以卷舒，审去就以保身者，智人也。顺通塞而
一情，任性命而不滞者，达人也。“不枉尺以直寻，不降
辱以苟命者，雅人也。据体度以动静，每清详而无悔”
者，重人也。体冰霜之粹素，不染洁于势利者，清人也。
笃始终于寒暑，虽危亡而不猜者，义人也。守一言于
久要，历岁衰而不渝者，信人也。摛《锐藻》以立言，辞炳
蔚而清允者，文人也。奋果毅之壮烈，骋干戈以静难
者，武人也。甄《坟索》之渊奥，该前言以穷理者，儒人也。
锐乃心于精义，吝《寸阴》以进德者，益人也。识多藏之
厚亡，临《禄利》而如遗者，廉人也。不改操于得失，不倾
志于可欲者，贞人也。恤急难而忘劳，以寡人为己任
者，笃人也。洁皎介以守终，不逊厚而苟免者，节人也。
飞清机之英丽，言《约畅》而判滞者，辩人也。每居卑而
推巧，虽处泰而滋恭者，谦人也。崇惇睦于九族，必居
正以赴理者，顺人也。临凝结而能断，操绳墨而无私
者，干人也。拔朱紫于中构，剖犹豫以允当者，理人也。
步七曜之盈缩，推兴亡之道度者，术人也。赴白刃而
忘生，格《兕虎》于林谷者，勇人也。整威容以肃众，仗法
度而无二者，严人也。创机巧以济用，总《音数》而并精
者，艺人也。凌彊御而无惮，虽险逼而不沮者，黠人也。
执匪懈于夙夜，忘劳瘁于深峻者，勤人也。蒙谤讟而
晏如，不慑惧于可畏者，劲人也。闻荣誉而不欢，遭忧
难而不变者，审人也。知事可而必行，不犹豫于群疑
者，果人也。循绳墨以进止，不干没于侥幸者，谨人也。
奉礼度以战兢，及亲疏而无尤者，良人也。履道素而
无欲，时虽移而不变者，朴人也。凡此诸行，了无一然，
而不跻善人之迹者，下人也。不致养于所生，损道而
危身者，悖人也。怀邪伪以偷荣，豫利己而忘生者，逆

心好杀而安忍者，虐人也。饰邪说以浸润，构谤累于
忠贞者，谗人也。虽言巧而行违，实履浊而假清者，佞
人也。不原本于枉直，苟尚胜而肆怒者，暴人也。措细
善以取胜，“阴挟毒而无亲者，奸人也。承风指以苟容，
揆主意而扶非者，谄人也。言不计于反复，好轻诺而
无实者，虚人也。睹利地而忘义，弃廉耻以苟得者，贪
人也。觌艳逸而心荡，饰夸绮而思邪者，淫人也。见成
事而疑惑，动失计而多悔者，暗人也。背训典而自任，
耻请问于胜己者，损人也。知善事而不逮，虽多”为而
无成者，劣人也。委德行而不修，奉权势以取媚者，弊
人也。履蹊径以侥速，推货贿以争津者，邪人也。既敖
很以无礼，好陵辱乎胜己者，悍人也。被抑枉而自诬，
事无苦而振慑者，怯人也。治细办于稠众，非其人而
尽言者，浅人也。暗事宜之可否，虽企慕而不及者，顽
人也。知事非而不改，闻良规而增剧者，惑人也。无济
恤之仁心，轻告绝于亲旧者，薄人也。既疾其所不逮，
喜他人之有灾者，妒人也。专财谷而轻义，观困匮而
不振者，吝人也。冒至危以侥幸，值祸败而不悔者，愚
人也。情局碎而偏党，志唯务于盈利者，小人也。骋鹰
犬于原兽，好博戏而无已者，迷人也。忘等威之异数，
快饰玩之夸丽者，奢人也。耽声色与饮䜩，废庆吊于
人理者，荒人也。既无心于修尚，又怠惰于家业者，懒
人也。无抑断之威仪，每《脱易》而不思者，轻人也。观道
义而如醉，闻货殖而波扰者，秽人也。杖浅短而多谬，
暗趋舍之臧否者，笨人也。憎贤者而不贵，闻高言而
如聋者，嚚人也。睹朱紫而不分，虽提耳而不悟者，蔽
人也。违道义以沬趄，冒礼刑而罔顾者，乱人也。每动
作而受嗤，言发口而违理者，拙人也。事酋豪如仆卤，
值衰微而背惠者，慝人也。损贫贱之故旧，轻人士而
倨敖者，骄人也。弃衰色而广欲，非宦学而远游者，荡
人也。无忠信之纯固，背恩养而趋利者，叛人也。当交
颜而面从，至析离而背毁者，伪人也。“习强梁而专己，
距忠告而不纳者，刺人也。”然人技未易知，真伪或相
似。士有颜貌修丽，风表闲雅，望之溢目，接之适意，威
仪如龙虎，盘旋成规矩。然心蔽神否，才无所堪，心中
所有，尽附皮肤，口不能吐片奇，笔不能属半句，入不
能宰民，出不能用兵，治事则事废，衔命则辱命，动静
无宜，出处莫可，盖难分之一也。士有貌望朴悴，容观
矬陋，声气雌弱，进止质涩，然而含英怀宝，经明行高，
干过元凯，文蔚春林，官则庶绩用康，武则克全独胜。
盖难分之二也。士有谋猷渊邃，术略入神，《智周成》则
思洞幽元，才兼能事，神器无宜，而口不传心，笔不尽
意，造次之接，不异凡庸。盖难分之三也。士有机辩清
锐，巧“言绮粲，揽引譬喻，渊涌风厉，然而口之所谈，身
不能行，长于识古，短于理今，为政政乱，牧民民怨。盖
难分之四也。士有外形足恭，容虔言恪，而神疏心慢，
中怀散放，受任不忧，居局不冶。盖难分之五也。士有
控弦命中，空拳入白，倒乘立骑，五兵毕习，而体轻虑
浅，手剿心怯，虚试无对，而实用无验，望尘”奔北，闻敌
失魄：盖难分之六也。士有梗概简缓，言希貌朴，细行
阙漏，不为小勇，跼蹐拘检，犯而不校，握爪垂翅，名为
弱愿。然而胆劲心方，不畏彊御，义正所在，视死犹归，
支解寸断，不易所守：盖难分之七也。士有孝友温淑，
恂恂平雅，履信思顺，非礼不蹈；安困洁志，操清冰霜，
而疏迟迂阔，不达事要，见“机不作，所为无成，居己梁
倡，受任不举，盖难分之八也。士有行己高简，风格峻
峭，啸傲偃蹇，凌侪慢俗，不肃捡括，不护小失，适情率
意，旁若无人，朋党排谴，谈者同败。士有不附品藻所
遗，而立朝正色，知无不为，忠于奉上，明于摄下，盖难
分之九也。士有含弘旷济，虚己受物，藏疾匿瑕，温恭
廉洁，劳谦”冲退，救危全信，寄命不疑，托孤可保，而纯
良暗权，仁而不断，善不能赏，恶不忍罚，忠贞有馀，而
干用不足，操柯犹豫，废法效非，枉直混错，终于负败，
盖难分之十也。夫物有似而实非，若然而不然，料之
无惑，望形得神圣者，其将病诸，况乎常人。故用才取
士，推昵结友，不可以不精择，不可以不详试也。若乃
性行惑变，始正终邪，若王莽初则美于伊、霍，晚则剧
于赵高，又非中才所能逆尽也。若令士之易别，如鹪
鹩之与鸿鹄，狐兔之与龙𬴊，则四凶不得官于尧朝，
管、蔡不得几危宗周，仲尼无澹台之失，延陵无损金
之恨，伊尹无七十之劳，项羽无嫌范之悔矣。所患于
其碔砆之乱瑾瑜，鹪螟之似凤凰，凝冰之类水精，烟
熏之凝云气，故令不谬者鲜也。惟帝难之，矧乎近人
哉！夫惟大明元鉴幽微，灵铨揣物，思灼沈昧，瞻山识
璞，临川知珠，士于难分之中，而无取舍之恨者，使臧
否区分，抑扬咸允，武丁、姬文不独治，而傅说、吕尚不
永弃，高、莽、宰嚭不得成其恶，弘、恭、石显无所容其伪
矣。斯盖取士之较略，选择之大都耳。精微之求，存乎
其人，固非毫翰之所备缕也。

==刘子==